Anexa nr.9

1. ***Obiectivele Sectorului „Penitenciare” (08)***

***I.1. Planul național de dezvoltare***

Proiectele privind reformarea şi modernizarea sistemului penitenciar au ca scop asigurarea unor condiţii de detenţie conforme standardelor internaţionale şi eficientizarea sistemului de justiţie penală. Indicatorul-cheie este creşterea spaţiilor de detenţie în instituţii penitenciare care corespund standardelor internaţionale până la 49 % în 2030. Aceasta include construirea unui nou penitenciar în Chişinău, renovarea Spitalului Penitenciar nr.16 Pruncul şi finalizarea blocului de detenţie al Penitenciarului nr.5 Cahul. De asemenea, vor fi instituite regimuri progresive de executare a pedepselor, adaptate nevoilor individuale ale deţinuţilor, prin crearea unor sectoare speciale pentru persoanele cu probleme de sănătate mintală, adicţii şi infracţiuni de risc ridicat.

***II. Prioritățile sectorului***

1.Sporirea eficienței în administrarea sistemului administrației penitenciare și managementului resurselor umane.

2. Modernizarea infrastructurii sistemului penitenciar.

3. Garantarea ordinii și siguranței în sistemul penitenciar.

4. Instituirea sistemului progresiv de executare a pedepsei.

5. Dezvoltarea serviciilor medicale de calitate pentru persoanele private de libertate.

***III. Indicatori cheie de performanță pe sector***

* 1. Eficientizarea activităților desfășurate în cadrul sistemului administrației penitenciare;
  2. Diminuarea ratei de supraaglomerare în sistemul administrației penitenciare - numărul de locuri nou create raportat la numărul de locuri necesare;
  3. Dezvoltarea, extinderea și diversificarea formelor/metodelor de intervenție și resocializare;
  4. Diminuarea numărului de incidente critice raportate la numărul de deținuți;
  5. Reducerea morbidității și diminuarea mortalității în rândul condamnaților.

***IV.Alocări de resurse pe subprograme***

*mii lei*

|  |  |  |  |  |  |
| --- | --- | --- | --- | --- | --- |
| **Denumirea subprogramului** | **2024 executat** | **2025 aprobat** | **2026** | **2027** | **2028** |
| **1** | **2** | **3** | **4** | **5** | **6** |
| 4302 Sistemul administrației penitenciare | 860 301,2 | 1 079 536,6 | 1 588 794,6 | 1 594 709,3 | 1 608 128,1 |
| **Total pe sector** | **860 301,2** | **1 079 536,6** | **1 588 794,6** | **1 594 709,3** | **1 608 128,1** |

1. **Subprogramul 4302 „Sistemul administrației penitenciare”**
2. **Activități principale în cadrul subprogramului și cheltuieli pe termen mediu**

*mii lei*

| **Activități** | **2026** | **2027** | **2028** |
| --- | --- | --- | --- |
| Asigurarea activității curente a autorităților/instituțiilor bugetare | 956 204,0 | 954 709,3 | 954 756,5 |
| Investiții capitale | 232 590,6 | 125 000,0 | 150 000,0 |
| Proiecte finanțate din surse externe | 300 000,0 | 345 000,0 | 313 696,5 |
| Contribuția Guvernului la PFSE | 100 000,0 | 170 000,0 | 189 675,1 |
| **Total subprogramul 4302** | **1 588 794,6** | **1 594 709,3** | **1 608 128,1** |